कश्मीर में अभी जिस पैलेट गन के मारे हुए लोगों से अस्पताल भरे हुए हैं वह छोटी समस्या नहीं है, अस्पतालों में जगह नहीं है, डॉक्टरों को आराम करने की फुर्सत नहीं मिल रही है और दिल्ली से भी आँख के विशेषज्ञ डॉक्टर वहां पहुंचे हुए हैं, उसकी खरीद उस समय उमर अब्दुल्ला सरकार के समय ही की गयी थी जब सौ से अधिक पत्थरबाज मारे गए थे। उस समय महबूबा मुफ़्ती ने इन छर्रे वाली बंदूकों का जमकर विरोध किया था और अब महबूबा के एक मंत्री नईम अख्तर का बयान आया है कि जब तक कोई दूसरा कम घातक हथियार नहीं मिल जाता तब तक इस ‘नेसेसरी ईविल’ का इस्तेमाल होता रहेगा।